«Saga Farmann»

**«Saga Farmann»** er en rekonstruert kopi i full størrelse av «Klåstadskipet», restene etter et norsk handelsskip fra vikingtida som ble funnet i Klåstadkilen i Tjølling i Larvik kommune. Skipet ble funnet i 1893 og gravd ut i 1970. Den nybygde replikaen ble sjøsatt i Tønsberg 6. september 2018.

## Bygging og konstruksjon
Bygginga av «Saga Farmann» foregikk på «Vikingodden» på Lindahlplan i Tønsberg. Entusiaster i Stiftelen Oseberg Vikingarv (OVA), brukte tre år, fra 2015 til 2018, på å bygge en nøyaktig kopi av «det fjerde vikingskipet», en knarr datert til like før 1000. Båtbyggerne brukte redskap som i vikingtida. Navnet kommer fra Bjørn Farmann (død 927) som ifølge Snorres kongesagaer var en småkonge i Tønsberg i Vestfold og sønn av Harald Hårfagre. 

«Saga Farmann» er 60 fot lang (20,6 meter) som originalen, har hånddrevet spill (vinsj) for å heise seilet og keiper til årene. Sommeren 2019 ble det i tillegg montert batteridrevet elmotor som drivkraft i motvind og smult farvann. Elektrisiteten produseres av en generator som står på dekket. Under dekket ligger den elektriske drivlinjen til propellene under skroget. Den elektriske motoren kan styres fra fire stasjoner, to foran og to bak. Marsjfart er seks-sju knop.

Stiftelsen Nytt Osebergskip (SNOS) sjøsatte i 2012 «Saga Oseberg», en liknende replika av «Osebergskipet». Både «Saga Farmann» og «Saga Oseberg» ligger fortøyd til brygga i Tønsberg fritt tilgjengelig for turister.

## Tokt

Jomfruturen gikk fra Tønsberg 13. juli 2019, opp Telemarkskanalen til Kviteseid. Videre gikk ferden til trebåtfestivalen i Risør, der skipet ble kåra til «Årets båt».

Sommeren 2022 seilte Saga Farmann til Rikssamlingsjubileet i Haugesund og Stavanger.

29. april 2023 startet et tokt til Miklagard (dagens Istanbul i Tyrkia) gjennom sentraleuropeiske elver og kanaler. Fartøyet ble en innledende kort distanse eskortert av replikaen «Saga Oseberg». Første milepæl var Lübeck i Tyskland. Derfra forsatte ekspedisjonen på kanaler og opp Rhinen, videre på Main-Donau kanalen og deretter omlag 2400 km på elven Donau til Svartehavet. Skipet ankom Istanbul 5 august. Skipet ble en attraksjon og utstilt ved Rahmi M. Koc museumet i tre måneder, for deretter og overvintre i byen. I 2024 forsatte ekspedisjonen til Roma. Mannskaper fra store deler av verden deltar på denne store ekspedisjonen. Skipet er ventet hjem til Norge i 2026.

## Galleri



File:Saga Farmann Klåstadskipet viking ship replica built 2018 fore bow stempost strakes mast Tønsberg harbour havn brygge pier board walk dock brygga wooden buildings Tønsbergs blad Kaldnes bro footbridge etc Norway 2019-08-21 0027.jpg|Skipet ved brygga i Tønsberg havn i Vestfold.

Saga Farmann Klåstadskipet viking ship replica built 2018 aft stern rudder sternpost Tønsberg havn brygge harbour pier dock brygga Tønsbergs Blad Sense Foynhagen Norway 2019-08-13 9864.jpg|Ror 

File:Saga Farmann Klåstadskipet viking ship replica built 2018 info board shroud (hofurbendur) Tønsberg havn brygge harbour pier dock brygga Tønsbergs Blad Sense Foynhagen Kaldnes bro footbridge etc Norway 2019-08-16 04249.jpg|Informasjonsplakat festa til vantene 

File:Saga Farmann Klåstadskipet viking ship replica built 2018 mast yard sail shroud Tønsberg harbour havn brygge pier board walk dock brygga Oseberg kulturhus Quality hotel etc Norway 2019-08-16 04261.jpg|

File:Saga Farmann Klåstadskipet viking ship replica built 2018 fore bow stempost yard ropes Tønsberg harbour havn brygge pier board walk dock brygga Oseberg kulturhus Quality hotel Lindahlplan Pergola restaurant etc Norway 2019-08-21 00.jpg|

File:Saga Farmann Klåstadskipet viking ship replica built 2018 mast yard sail barrel ropes chest Tønsberg harbour havn brygge pier brygga Oseberg kulturhus Quality hotel etc Norway 2019-08-16 04277.jpg|Tønner og tidsriktig kiste sikra med tau ved masten 



## Se også
* «Saga Oseberg», en tilsvarende kopi av Osebergskipet

## Referanser


## Eksterne lenker
*